<classify> Bossou ametua Yanga msimu huu na kusaini mkataba wa miaka mitatu huku akiwa na kazi kubwa ya kuwania namba na wakongwe wawili Nahodha Nadir Haroub Cannavaro na Kelvin Yondani.Nimegundua Ligi ya Tanzania ina ushindani kiasi chake na beki ili uonekane mzuri ni lazima ucheze karibu na mpinzani wako vinginevyo unaweza kuwa njia panda kila wakati, kwa sababu wachezaji wengi wanaocheza pembeni wana kasi, alisema Bossou.Mtogo huyo alisema kitu hicho kimemfanya abadilishe aina ya mazoezi anayofanya ili aweze kuongeza kasi kuendana na wachezaji wenzake Yondani na Cannavaro.Alisema katika mchezo dhidi ya Toto Africans timu yao haikucheza vizuri, hivyo kwa dakika zote 90 alizoichezea Yanga alipata wakati mgumu kutokana na kufanya kazi mbili kwa kuwadhibiti washambuliaji wa wapinzani wao.Mwanzoni mwa mchezo nilikuwa nakaba nafasi kama tunavyofanya huko nilipotoka, lakini kadri muda ulivyokuwa unakwenda niliona mambo yanakuwa magumu nikajaribu kubadilika kucheza kama wenzangu ambayo ilinisaidia, alisema.Huo ndio ulikuwa mchezo wa kwanza kwa Bossou, ambaye pia huichezea timu ya taifa lake ya Togo inayofundishwa na kocha wa zamani wa Yanga, Tom Saintfiet.  <topic>: MICHEZO 